stanford-oval/wikipedia huggingface dataset:
קורמורן אפריקאי

| קורמורן אפריקאי |
| --- | --- |
 קורמורן אפריקאי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן אפריקאי
שם מדעי
 Phalacrocorax lucidus ‏ליכטנשטיין, 1823
תחום תפוצה


קורמורן אפריקאי או קורמורן לבן-חזה (שם מדעי: Phalacrocorax lucidus) הוא מין של עוף ימי ממשפחת הקורמורניים החי לאורך אפריקה שמדרום לסהרה כשלעיתים הוא נודד צפונה יותר. מין זה נצפה חולף בישראל לעיתים רחוקות. במקור נחשב לתת-מין של קורמורן גדול, אך הופרד. הוא הוגדר לראשונה ב-1823 בידי החוקר הגרמני מרטין ליכטנשטיין (אנ').
מאפיינים

הקורמורן מגיע לאורך 80 עד 100 סנטימטרים והוא בעל נוצות כהות עם חזה וצוואר בהירים כשמו השני, כנפיים חומות כהות ומקור אפור דק בעל שק צהוב תחתיו. העיניים שלו ירוקות והרגליים שחורות. כמו רוב הקורמורנים הוא מעופף איטי יחסית אך שחיין וצוללן מומחה המשתמש ברגליים והזנב כדי לחתור מתחת למים.
הוא מצוי בטבע בחופי ימים, אגמים ונהרות מאיי כף ורדה וגינאה ביסאו ומאנגולה עד מוזמביק כשמדרים עד כף התקווה הטובה. אוכלוסיות מסוימות נפוצות בימת צ'אד בניגריה, סביב חופי ים סוף בסודאן ודרומה לאורך מזרח אפריקה.
הוא צוללן הניזון בעיקר מדגים ויצורי מים דומים במים מתוקים ומים מלוחים והוא מתרבה לעיתים במושבות עם קורמורנים אחרים או נחשונים.
מין נפוץ מאוד ואינו בסכנת הכחדה.
ראס גמב

| --- | --- |
אין תמונה חופשית
 מידע כללי
 סוג:  טירה 
 מיקום:  גונדר 
 מדינה:  אתיופיה 
 קואורדינטות:  12°36′47″N 37°28′18″E﻿ / ﻿12.61291667°N 37.47152778°E﻿ / 12.61291667; 37.47152778
  (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיראס גמב(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיראס גמב
 
תוכנית הקומה הראשונה של הטירה
חתך רוחב של המבנה
ראס גמב (בגעז: ራስ ግምብ - "טירת הראס") היא טירה השוכנת בעיר גונדר, כ-350 מטרים צפונית-צפונית-מזרחית לפאסיל גמב, המתחם המלכותי ההיסטורי של השושלת הגונדרית. הטירה שימשה, בין היתר, כמעונו של מיכאל סהול שהיה הראס של תיגראי בשנים 1748-1771 ו-1772–1779, ונחשב לדמות פוליטית חשובה החל בתקופת הקיסר ייאסו השני ועד מותו ב-1779. מסיבה זו מכונה המבנה גם בשם "טירת מיכאל סהול".
היסטוריה

מועד הקמתו של המבנה הצופה אל פאסיל גמב, אינו ידוע בוודאות, וייתכן אף שהוקם כבר בימיו של הקיסר פאסילידס, בערך באמצע המאה ה-17. לחלופין ייתכן כי הוקם על ידי הקיסר ייאסו הראשון, נכדו של פאסילידס, כאשר יצר את תפקיד הראס. עם זאת, מיכאל סהול שהיה האיש החזק בקיסרות בעשור השמיני של המאה ה-18 התגורר בו, ומאז הוא מזוהה בעיקר עמו. לפני שהטירה שוחזרה על ידי הכובש האיטלקי בשנות ה-30 של המאה ה-20, היא הייתה הרוסה כמעט לחלוטין. האיטלקים הפכו את המבנה למעון המושל, ומאוחר יותר שימש את הקיסר היילה סלאסי בעת ביקוריו בעיר. בעת שלטון החונטה הצבאית האתיופית שכן במבנה בית סוהר.
הטירה

המבנה הרבוע מתנשא לגובה של שתי קומות, ובצידו המזרחי צמודים לו שני מגדלים עגולים אופייניים לסגנון הגונדרי. אחד המגדלים נושא כיפה ואילו גגו של האחר עשוי בצורת אוכף. בפינתו הדרום-מזרחית של המבנה מתנשא מגדל רבוע נושא שינות, כמו גג המבנה העיקרי, ומרפסות עץ תולות ממנו. גרם מדרגות חיצוני הוביל אל הפינה הדרום-מערבית של הקומה הראשונה. בקומת הקרקע שלושה חדרים, אחד מהם קטן ורבוע וניצב בבסיסו של המגדל הרבוע. בקומה השנייה ארבעה חדרים וגרם מדרגות מוליך ממנה אל הגג. גרם מדרגות נוסף עשוי עץ מוקם במגדל הרבוע.
לקריאה נוספת

"Ethiopia, the unknown land", Stuart Munro-Hay, I.B.Tauris publishers, (2008), ISBN 9781860647444
הדמיה של פאסיל גמב ממזרח: ראס גמב (20) נראה מחוץ למתחם בצד ימין, אם כי מיקומו כאן אינו תואם את הכיוון והמרחק מהמתחם במציאות
ריו ברנקו (נהר)

| --- | --- |
ריו ברנקו
ריו ברנקו
 מידע כללי
 אורך:  584 ק"מ
 אגן ניקוז:  195,000 קמ"ר 
 מוצא:  בקרבת הגבול בין ונצואלה לברזיל
 יובלים:  Takutu River, Cauamé River, Mucajaí River, Xeriuini River, Itapará River, Catrimani River, Ajarani River, Anauá River, Uraricoera River, Água Boa do Univini River 
 שפך:  ריו נגרו 
 מדינות באגן הניקוז:  ברזיל
 
 תוואי הנהר
 
ריו ברנקו (Rio Branco) – "נהר לבן". מקורותיו של נהר גדול זה באזור ההררי אשר בקרבת הגבול בין ונצואלה לברזיל. משם הוא ממשיך ונשפך לריו נגרו. העיירה המרכזית על גדת הנהר היא בואה ויסטה. אורכו 584 ק"מ והוא יפה לשיט רק בחלקו. במעלה הנהר מצויים יהלומים וזהב ובשל כרייתם מתפתחים עימותים רבים בין האינדיאנים המקומיים לכורים המגיעים מכל רחבי ברזיל.
קורמורן אדום-רגל

| קורמורן אדום-רגל |
| --- | --- |
 קורמורן אדום-רגל
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן אדום-רגל
שם מדעי
 Phalacrocorax gaimardi ‏לסון & Garnot, 1828
תחום תפוצה


קורמורן אדום-רגל (שם מדעי: Phalacrocorax gaimardi) הוא מין של עוף ימי ממשפחת הקורמורניים החי באמריקה הדרומית שלחופי האוקיינוס השקט. מין זה שייך לסוג קורמורן אך מספר חוקרים רואים בו בן לסוג היחידי - Poikilocarbo, הקרוב למין קורמורן מנומר ואחרים הכלילו אותו בסוג קורמורן גמדי.
מאפיינים

אורך גופו של הקורמורן הוא 71–76 ס"מ, מוטת כנפיו מגיעה ל-91 ס"מ בממוצע ומשקלו 1.3-1.5 ק"ג. שני המינים דומים ללא דו-צורתיות זוויגית. לקורמורן זה גוונים אפורים בגופו כשהכנפיים בעלות מעטה לבן משורטט וקצוות שחורים וכן זנב שחור. הכפות אדומות והמקור צהוב ודק בעל בליטה אדומה. הצוואר אפור-כהה עם כתם לבן מצידו. הפרטים הצעירים בעלי גוונים אפורים בהירים יותר וללא עיטורים אדומים.
מין זה שוכן בחופי אמריקה הדרומית הפסיפית שלחופי צ'ילה, האי צ'ילואה ופרו, אף שהוא מגיע לחופי האוקיינוס האטלנטי בסנטה קרוס בארגנטינה וכן בארץ האש. לעיתים נדירות הוא נמצא גם באיים דרומיים יותר.
המין מצוי בלהקות גדולות ובניגוד לרוב הקורמורנים אינו טריטוריאלי. הוא חי לאורך צוקים וחופים ובכמה מיצרים ואיים וניזון בצלילות בים מדגים שונים ומסרטנים המתחבאים בין הסלעים.
מצב השימור של הקורמורן אינו בסכנה כיום אך עלול להתקרב לסיכון בעתיד.
קרל נסיב

| --- | --- |

 לידה:  12 באפריל 1993 (בן 31) וסט צ'סטר, ארצות הברית 
 לאום:  ארצות הברית ארצות הברית
 עמדה:  ליינבקר חיצוני
 גובה:  2.01 מטר
 משקל:  125 קילוגרם
 מספר:  93 ו-94
 מכללה:  אוניברסיטת המדינה של פנסילבניה
 קבוצות כשחקן
 :  קליבלנד בראונס   טמפה ביי באקנירס   לאס וגאס ריידרס   טמפה ביי באקנירס
 הישגים כשחקן
 סאק - 25.5=
 
קרל פול נסיב (באנגלית: Carl Paul Nassib; נולד ב-12 באפריל 1993) הוא שחקן פוטבול אמריקאי מקצועי לשעבר, ששיחק בתפקיד ליינבקר חיצוני בליגת הפוטבול המקצוענית האמריקאית (NFL) במשך 7 עונות.
נסיב היה לשחקן ה-NFL הפעיל הראשון שיצא מהארון כהומו.
ביוגרפיה

נסיב נולד וגדל בווסט צ'סטר, פנסילבניה, למשפחה של שחקני פוטבול מצטיינים. אביו, גילברט נסיב, שיחק פוטבול באוניברסיטת דלאוור ואחיו הבכור, ראיין נסיב (אנ'), שיחק פוטבול באוניברסיטת סירקיוז בתפקיד קוורטרבק ו-4 שנים ב-NFL‏ (2013–2017). נוסף להיותו שחקן פוטבול הוא שיחק בצעירותו כדורסל והשתתף בתחרויות אתלטיקה.
ביוגרפיה > קריירת פוטבול

בשנים 2011–2015 בהן למד בקולג' שיחק בקבוצת הפוטבול של אוניברסיטת המדינה של פנסילבניה (פן סטייט).
בשנת 2016 קבוצת קליבלנד בראונס בחרה אותו בסיבוב השלישי של הדראפט (2 בסיבוב זה, 65 כללי). הוא חתם על חוזה בסך 3.2 מיליון דולר ל-4 עונות, עם בונוס חתימה בסך של 890 אלף דולר. הוא שיחק בקבוצה זו שתי עונות ועבר לשחק בקבוצת טמפה ביי באקנירס שגם בה שיחק שתי עונות (2018–2019). משם עבר לקבוצת לאס וגאס ריידרס שבה חתם על חוזה של 25 מיליון דולר ל-3 שנים, מהם 16.75 מיליון דולר מובטחים, אך שיחק שתי עונות (2020–2021) וחזר לשחק עונה אחרונה בטמפה ביי באקנירס בעונת 2022 במסגרת חוזה על סך 1.05 מיליון דולר עם בונוס חתימה של 152,500 דולר.
ב-6 בספטמבר 2023 הודיע על פרישה מפוטבול מקצועני.
חיים אישיים

ב-21 ביוני 2021 יצא מהארון כהומו ובכך היה לשחקן ה-NFL הפעיל הראשון שיצא מהארון. באותה ההזדמנות תרם 100,000 דולר לפרויקט טרוור. הוא זכה בתמיכה ציבורית מה-NFL, מקבוצתו הריידרס, מקבוצת הקולג' שלו פן סטייט וספורטאים בעבר ובהווה. באותו היום, חולצות וחולצות טריקו עם שמו היו הנמכרות ביותר מבין כל שחקני ה-NFL. הוא נמצא בזוגיות עם השחיין האולימפי סורן דאל(אנ') מדנמרק.
הערות שוליים

↑  איתן דולפן, ‏ספורטאים גאים במי שהם, באתר דבר העובדים בארץ ישראל, 28 ביוני 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרל נסיב".
קורמורן אוקלנד

| קורמורן אוקלנד |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
מין:: קורמורן אוקלנד
שם מדעי
 Leucocarbo colensoi ‏בולר, 1888

קורמורן אוקלנד או קורמורן קולנסו (שם מדעי: Phalacrocorax colensoi) הוא מין של קורמורן מהסוג קורמורן כחול-עין החי רק באיי אוקלנד שבניו זילנד בדרום האוקיינוס השקט. תפוצת הקורמורן המבודדת והאוכלוסייה הקטנה שלו (בערך 2,000 פרטים בוגרים בלבד) גורמת לו להיות בסכנת הכחדה בטבע ולפי הרשימה האדומה של IUCN הוא נחשב למין "פגיע". המין נקרא ב-1888 בידי החוקר וולטר בולר (אנ') על שמו של חוקר הטבע וויליאם קולנסו (אנ').
תיאור

הקורמורן בדומה לשאר בני סוגו בעל נוצות שחורות-לבנות כשל פינגווין והוא מגיע לאורך ממוצע של 63 ס"מ ומוטת כנפיים של 110 ס"מ. אין הבדלים גדולים בין הזכרים והנקבות. בניגוד לשאר בני סוגו לקורמורן זה עיניים סגול או חומות כהות וזהו גם צבע המקור המעוקל בקצהו. הראש שחור ללא עיטורי פנים, למעט טבעת סגולה סביב העין ופס צהוב בצידי המקור. הצוואר שחור אך תחתית המקור והסנטר לבנים. הרגליים ורודות עם קרומי שחייה. הקורמורן הוא מעופף חלש אך מיטיב לשחות ולצלול.
הוא מצוי לרוב בימים שסביב איי אוקלנד ונח על החוף. הקורמורנים מתקהלים יחדיו במושבות על צוקים וחופים מבודדים. הקן מורכב מצמחייה כמו אצות וזלזלים לצד בוץ וגואנו והנקבה מטילה 3 ביצים בקו הבוקעות כעבור 30 יום.
למרות שאריות ים או חמסניים עלולים לתקוף אותם אין להם טורפים כמעט, אפילו לא ממינים מיובאים ואיי אוקלנד גם מוגנים מציד. עם זאת האוכלוסייה הקטנה עשויה להיפגע ממספר אתגרים וכן מזיהום רעש מהערים שבה, אשר יגרמו למושבות לנטוש את ביציהם. כיום המין בסכנת הכחדה.
הערות שוליים

↑  קורמורן אוקלנד באתר הרשימה האדומה של IUCN
קורמורן אוטגו

| קורמורן אוטגו |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
מין:: קורמורן אוטגו
שם מדעי
 Leucocarbo chalconotus ‏גריי, 1845
תחום תפוצה


קורמורן אוטגו המכונה גם קורמורן הברונזה (שם מדעי: Leucocarbo chalconotus) הוא מין של קורמורן החי באי האי סטיוארט שבניו זילנד, בדרום האוקיינוס השקט ומצוי בסכנת הכחדה. הקורמורן משויך לסוג קורמורן כחול-עין אף שמספר חוקרים מחליטים לשייכו לצד קורמורן פובו (שבעבר נחשב לתת-מין שלו) וקורמורן צ'טהאם לסוג נפרד.
תיאור

זהו קורמורן באורך 70 ס"מ ומשקל של 1,797 עד 3,875 גרם, גדול יותר מקורמורן פובו. הוא בעל נוצות שחורות-לבנות כשל פינגווין אף שחלק מהפרטים בעלי פנוטיפ כהה בנוצותיהם והם שחורים לגמרי. למרות ההבדלים הם מזדווגים יחדיו ונחשבים לבני אותו מין.
קורמורן זה מתרבה באי סטיוארט שבניו זילנד כשרוב הזמן הוא שוחה בים הפתוח וצוללים לעיתים לעומק 30 מטרים בחיפושם אחרי דגים וחסילונים נפוצים. הקורמורנים מתרבים במושבות על החופים בין מאי לספטמבר כשהקנים עשויים מחומר אורגני, בוץ ומגואנו. בקן הנקבה מטילה 2 עד 3 ביצים.
בעבר הקורמורנים היו נפוצים לאורך כל מזרח האי הדרומי צפונה עד למרלבורו אך הדעת האדם צימצמה את האוכלוסייה, עקב ציד והפצה של מינים פולשים טורפים כמו חתולים וכלבים או חולדות. כיום הם נפוצים באוטגו, הקטלינים (אנ') והאי סטיוארט כשהאוכלוסייה נאמדת ב-2,500 פרטים בוגרים. הטווח המצומצם וההבדלים הגנטיים מקרבים אותם לסיכון והם דורשים מאמצי שימור להישרדותם.
הערות שוליים

↑  קורמורן אוטגו באתר הרשימה האדומה של IUCN
↑  Kennedy, Martyn; Spencer, Hamish G. (2014). "Classification of the cormorants of the world". Molecular Phylogenetics and Evolution. 79: 249–257. doi:10.1016/j.ympev.2014.06.020. PMID 24994028.
רוברטו דה לה רושה

| --- | --- |

 לידה:  1943 (בן 81 בערך) Wilmar, ארצות הברית 
 לאום:  Mexican Americans 
 מקום לימודים:  אוניברסיטת המדינה של קליפורניה, לונג ביץ' 
 צאצאים:  זאק דה לה רוחה 
 
רוברטו דה לה רושה (באנגלית: Robert de la Rocha‏; נולד ב-26 בנובמבר 1937) הוא צייר, גרפיקאי וצייר קיר מקסיקני-אמריקאי. הוא היה חלק מקולקטיב האמנות צ'יקאנו לוס פור במשך כמה שנים. דה לה רושה השפיע גם על הקמת החגיגה המקסיקנית המסורתית של יום המתים בלוס אנג'לס. הוא אביו של סולן ותמלילן זאק דה לה רושה.
קריירה

ב-1973 הוא הצטרף לקולקטיב האמנות המשפיע של צ'יקאנו לוס פור. הקבוצה, שהורכבה מקרלוס אלמארז, פרנק רומרו, גילברט לואן ודה לה רושה, הייתה אחראית למספר רב של ציורי קיר ומיצבי אמנות ציבוריים באזור לוס אנג'לס. על פי לואן, הוא ודה לה רושה הדגישו היבטים "ילידיים ומקומיים" של אמנות צ'יקאנו, בעוד ששני החברים האחרים התעניינו יותר במסורת האירופית. הקבוצה הייתה גם מהראשונות שמשכו את תשומת הלב המרכזית לאמנות צ'יקאנו, כשהיא הציגה במוזיאון לאמנות של מחוז לוס אנג'לס ב-1974. לדברי ג'ודית הרננדס, החברה הראשונה בלוס פור, דה לה רושה היה גם "יוצר הדפס מבריק", שהרבה מדימויו שאוב מ"מצבו הנפשי השברירי מאוד.
קריירה > מחדש את יום המתים בלוס אנג'לס

דה לה רושה השפיע גם על החזרת החגיגה המקסיקנית המסורתית של יום המתים בלוס אנג'לס, כאשר הוא, יחד עם אמן צ'יקאנו גרונק ועוד כמה אחרים, הוביל תהלוכה מבית הקברות אוורגרין במעלה רחוב פירסט באיסטסייד לוס אנג'לס. לואן אמר מאוחר יותר כי לדה לה רושה "צריך לתת קרדיט על תחילת התהליך הזה - כמעט לבדו. ומה שהוא עשה, הוא לא קיבל מימון או שהוא לא ביקש רשות מאף אחד, הוא פשוט הלך ועשה את זה. "
בשנת 1974, דה לה רושה, יחד עם המייסדים האחרים של לוס פור, הוצג בסרט תיעודי בשם Los Four/Murals of Aztlan. בשנת 1999, דה לה רושה הוצג בתערוכה משותפת עם אמן לוס אנג'לס ג'ון זנדר בגלריה לה לוז בלונג ביץ', קליפורניה.
הערות שוליים

↑  Library of Congress Subject Heading authority
↑  "Revolution Number 9"
↑  Douglas Messerli, Reimagined Landscapes: Frank Romero's Los Angeles, Hyperallergic, ‏2017-05-13 (באנגלית אמריקאית)
1 2  Oral history interview with Gilbert Sanchez Lujan, 1997 Nov. 7-17 | Archives of American Art, Smithsonian Institution, www.aaa.si.edu (באנגלית)
↑  Smithsonian Archives of American Art
↑  Interview with Judithe Hernandez, 1998 Mar. 28 | Archives of American Art, Smithsonian Institution, www.aaa.si.edu (באנגלית)
↑  Los Four/Murals of Aztlan, נבדק ב-2024-02-28
↑  "John Zender Biography"
| --- | --- |
בקרת זהויות :  ISNI: 0000 0003 7146 338X  LCCN: n87856881  SNAC: w6br9r3c  ULAN: 500299813  VIAF: 35979230   WorldCat (עם VIAF): 35979230
קורמורן ג'אווה

| קורמורן ג'אווה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן קטן
מין:: קורמורן ג'אווה
שם מדעי
 Microcarbo niger ‏וייו, 1817

קורמורן ג'אווה (שם מדעי: Microcarbo niger) הוא מין של קורמורן החי באסיה הטרופית של תת-היבשת ההודית ודרום-מזרח אסיה עד לאי ג'אווה שבאינדונזיה.
תיאור

מין זה מגיע לאורך 50 ס"מ והוא קטן יותר מהמין קורמורן הודי, החי לצידו. צבע נוצותיו שחורות-מבריקות עם מספר כתמים לבנים לאורכו והוא בעל כפות שחורות עם קרומי שחייה. הצוואר חום כהה עם ראש שחור בעל עיניים ירוקות ומקור אפור בעל קרס בקצהו ושק מתחתיו. שני הזוויגים דומים במראם וגודלם, אף שמשקל הזכרים גדול יותר.
הקורמורן נמצא בדרום-אסיה בהודו (למעט סביב הרי ההימלאיה חוץ מבלדאק), סרי לנקה, בנגלדש, פקיסטן ונפאל ובדרום-מזרח אסיה במיאנמר, תאילנד, לאוס, קמבודיה, מלזיה וחלק מאינדונזיה כמו בג'אווה. הוא נמצא לרוב לאורך אגמים ונהרות רדודים או ביצות טרופיות ולעיתים יימצא בכמה איים או בשפכי נהר ליד החוף.
קורמורן זה לרוב חי בבדידות או בקבוצות קטנות ונוטה לצוד בגפו. הוא מחפש במים דגים שונים, ראשנים וחסרי חוליות שונים כמו חרקים וחלזונות. את הטרף הוא בולע לרוב מתחת למים אם הוא נכנס בשק של מקורו, מאחר שבפני המים עופות מים אחרים כמו חסידן צבוע, שחפיים, אנפות ושאר קורמורנים עלולים לגנוב לו את טרפו.
המין מקנן על עצים לרבות דקלים והנקבות מטילות 2 עד 6 ביצים, עליהם שומרים שני ההורים.
הערות שוליים

↑  קורמורן ג'אווה באתר הרשימה האדומה של IUCN
קינג (אי, טסמניה)

| --- | --- |
האי קינג כפי שצולם מחללית של NASA.
האי קינג כפי שצולם מחללית של NASA.
 נתונים גאוגרפיים
 מיקום:  מצר בס
 קואורדינטות:  39°55′46″S 143°51′28″E﻿ / ﻿39.92936287693392°S 143.85788841597406°E﻿ / -39.92936287693392; 143.85788841597406
 ארכיפלג:  איי ראש השנה
 סוג:  אי
 שטח:  1,098 קמ"ר
 אורך:  64 ק"מ
 רוחב:  24 ק"מ
 גובה מרבי:  162 מטר
 נתונים מדיניים
 מדינה:  טסמניה טסמניה, אוסטרליה אוסטרליה
 אוכלוסייה:  1,585 (2016)
 צפיפות:  1.50 תושבים/קמ"ר (נכון ל־2016)
 אזור זמן:  UTC +10
 עיר ראשית:  קורי
 על שם:  פיליפ גידלי קינג 
 מגלה:  קפטן ריד ומתיו פלינדרס
 תאריך גילוי:  1799
  (למפת טסמניה מוגדלת) הובארט לונסטון דוונפורט בורני סטרון אזור-הפרא הטסמני  מצר בס האוקיינוס ההודי האי קינג(למפת טסמניה רגילה) הובארט לונסטון דוונפורט בורני סטרון אזור-הפרא הטסמני  מצר בס האוקיינוס ההודי האי קינג
 he
 
האי קינג (באנגלית: King Island) הוא אי במצר בס, השייך למדינת טסמניה האוסטרלית. הוא האי הגדול מבין שלושת האיים המוכרים בשם ארכיפלג איי השנה החדשה (אנ'). האי קינג הוא האי השני בגודלו במצר בס אחרי האי פלינדרס איילנד (אנ'). במפקד האוכלוסין לשנת 2016, אוכלוסיית האי עמדה על 1,585 תושבים, לעומת 1,566 תושבים בשנת 2011. השלטון המקומי באי מנוהל על ידי מועצת האי קינג.
האי מהווה חלק ממדינת טסמניה, האוסטרלית במצר בס, מצפון-מערב לטסמניה ובמחצית הדרך בין טסמניה למדינת ויקטוריה שבדרום יבשת אוסטרליה. הנקודה הדרומית ביותר באי היא סטוקס פוינט והנקודה הצפונית ביותר של האי היא קייפ ויקהאם. במרחק קצר מחופי האי בקצה הצפון מערבי נמצאים שני איים קטנים: אי השנה החדשה ואי חג המולד (אנ') וממזרח לאי מול חוף פילי הים נמצא אי קטן יותר, נוסף, הכפוף מנהלית למועצת האי קינג.
האירופאים הראשונים שביקרו באי קינג הגיעו בסוף המאה ה-18. האי נקרא על שמו של פיליפ גידלי קינג, המושל הקולוניאלי של ניו סאות' ויילס. שטח האי קינג באותה תקופה נכלל בכל טסמניה. ציידי כלבי ים שהגיעו לאי קינג מדי פעם הקימו בו יישובים ארעיים בתחילת המאה ה-19, אך רק בשנות ה-80 באותה מאה, הוקמו יישובי הקבע. היישוב הגדול שבהם היא העיירה קורי (אנ'), הממוקמת על החוף המערבי של האי. כלכלת האי מבוססת במידה רבה על חקלאות ותיירות. בעיירה קורי נמצאת חוות טחנות הרוח האקסלי היל (אנ') לייצור חשמל.
היסטוריה

האי קינג היה במקור חלק מגשר יבשתי שקשר את טסמניה עם היבשת האוסטרלית. הגשר היבשתי שקע לפני כ-12,000 שנה כתוצאה מעליית פני הים. שלד אנושי התגלה במערה שבאי בשנת 1989, השלד תוארך לתקופה שלפני כ-14,000 שנה. עם זאת, בדיקות ארכאולוגיות לא גילו אשפת אדם כגון, ערימות קונכיות, עצמות, פחם או שרידים אחרים שעשויים להעיד על התיישבות של אבוריג'ינים במקום. דבר שמצביע על כך שהאזור לא היה מיושב באופן קבוע. בזמן שהאירופים הגיעו לאי בסוף המאה ה-18, הוא לא היה מיושב.
קפטן ריד Reed, היה האירופאי הראשון הידוע, שגילה את האי קינג בשנת 1799 בזמן שהוא עסק בציד כלבי ים. המפה הראשונה של מתיו פלינדרס של "ארץ ואן דימן" ו"מיצרי באס", שנשלחה לאנגליה (לפני שפלנדרס עזב את האזור) פורסמה ביוני 1800 והאי קינג לא היה מסומן בה. עם זאת, לפני שפלנדרס עזב את סידני חזרה לאנגליה בשנת 1800, קפטן בלק הודיע לפלנדרס על קיומו של האי. במפה השנייה של פלינדרס המציינת את ארץ ואן דימן ומצר באס, התפורסמו מספר תצפיות שלו משנת 1801 הרומזות על קיום האי.
מגדלור קיפ ויקהאם (אנ') שגובהו 48 מטרים עשוי מסלעי גרניט, הוא המגדלור הגבוה ביותר באוסטרליה ובחצי הכדור הדרומי. לאחר שהסתיימה בנייתו התאורה שלו הודלקה לראשונה ב-1 בנובמבר 1861, מאידך הוא נפתח רשמית רק בנובמבר 2011 במסגרת חגיגות 150 שנה לקהילה המקומית ולהפעלת התאורה במגדלור.
קפטן ג'ון בלאק (אנ') גם ביקר באי ממש אחרי קפטן ריד וקרא לו האי קינג על שם המושל פיליפ גידלי קינג. קפטן ג'ון בלאק הפליג על הספינה Harbinger (אנ'), שעל שמה נקראים הסלעים המסוכנים Harbinger הנמצאים מול החוף הצפון מערבי של האי. אזור זה שופע גם בדובי ים וגם בפילי ים דרומיים שניצודו ועד מהרה הוכחדו מהאזור.
כשנודע למושל האי קינג, שהנווט ומגלה הארצות הצרפתי ניקולא באודין (אנ') עומד להגיע לאי, לאחר שעזב את פורט ג'קסון (שבמפרץ סידני) בשנת 1800, הוא הצהיר שהאי קינג והאיים הסמוכים אליו שייכים באופן רשמי לבריטניה. במקביל הניף את דגלי בריטניה בראשי התרנים. באודין שהגיע נחת באי, הקיף ומיפה אותו בשנת 1802, ונתן שמות צרפתיים לכמה יישובים שהוא מצא על האי הוא גם נתן את השם "מפרץ פוקס" למפרץ שבצד הצפון-מערבי של האי.
ציידי כלבי ים המשיכו לצוד על האי לסירוגין עד אמצע שנות ה-20 של המאה ה-19, לאחר מכן נשארו באופן קבע מספר ציידי כלבי ים ונשותיהם האבוריג'יניות שצדו בעיקר וולבי (סוג קנגורו קטן) לתעשיית העורות. אחרון מתיישבי הקבע מאותה תקופה עזב את האי בשנת 1854 ובמשך שנים רבות ביקרו בו מדי פעם ציידים ולעיתים קרובות נקברו בו נפטרים מספינות טרופות.
כבל התקשורת התת ימי הראשון שחצה את מיצר בס הונח שנת 1859 הוא יצא מקיפ אוטוויי (אנ'), שבדרום מדינת ויקטוריה ביבשת האוסטרלית, הגיע עד לאי קינג, משם המשיך למושבה סטנלי הד (אנ') שבטסמניה, ולאחר מכן הגיע לעיירה לג'ורג' טאון (אנ'). מספר שבועות מסיום הנחת הכבל החלו התקלות ובשנת 1861 הכבל הפסיק לפעול. בין השנים מ-1936 עד 1963 פעל כבל טלפון וטלגרף חליפי שהונח מאוחר יותר במיצר בס, עבר דרך האי קינג וממנו לטסמניה.
בשנות ה-80 של המאה ה-19 הוכשרה קרקע למרעה ליד העיירה קורי. העיירה התפתחה וסניף הדואר הראשון באי, נפתח בה ב-1 ביוני 1892. בהמשך נפתחו סניפי דאר רשמיים בכל היישובים שבאי.
היסטוריה > ספינות טרופות

האי קינג הממוקם בצד המערבי של מצר באס, היווה נקודת ציון בה טבעו למעלה מ-60 ספינות, יחד אתן אבדו למעלה מ-2,000 בני אדם. רבים מתושבי האי קינג הם צאצאים של ניצולים מכ-16 ספינות טרופות גדולות מסוגי שונים כגון, ספינות ציידי לווייתנים, ספינות מאסר, ספינות מפרשים וספינות סוחר בנפחים שנעו בין 134–1868 טון, שטבעות בסמוך לאי בין השנים 1920-1801.
האי > העיירה קורי

קורי (אנ'), העיירה והמרכז האדמיניסטרטיבי הגדול ביותר באי, ממוקמת בחוף המערבי של האי. במפקד האוכלוסין לשנת 2016 גרו בעיירה 768 תושבים. בעיירה נמצא המרכז המנהלי של האי.
האי > הכפר גרסי

הכפר גרסי (אנ'), על החוף המזרחי של האי, נמצא כ-32 ק"מ דרומית מזרחית לקורי. זו הייתה עיירת כורים משגשגת שבה כרו את הגבישים הנדירים והצבעונים מסוג סצ'ילייט (אנ') ממכרה פתוח עד שנת 1974. לאחר סגירת המכרה ב-1990, שוקם אתר המכרה, מגורי הכורים נמכרו וניתן אישור להציף את המכרה הפתוח. על פי מפקד האוכלוסין לשנת 2016 בכפר גרו 139 תושבים. שיא מספר התושבים שנמדד במקום היה בשנת 1971. באותה שנה גרו במקום 767 תושבים.
החל משנות האלפיים, אוכלוסיית גרסי גדלה שוב והיא מורכבת ממשפחות מקומיות ותיקות, שומרי חופים וים מזיהום, מורים ואנשי מדע במכללה המקומית, תיירים ואנשי שירותים. גרסי ידועה גם בשל הפינגווינים הקטנים הנצפים ליד הנמל והיונק המיוחד למקום מסוג ברווזן המצוי ליד סכר של גרסי. מהנמל המקומי יוצאות מעבורות המשרתות את האי בקווים שבועיים למדינת ויקטוריה שבדרום יבשת אוסטרליה.
בגרסי מתוכנן פרויקט שנקרא Uniwave 200 בעלות של 12.3 מיליון דולר להדגמת אנרגיית גלים. מערכות הפרויקט שקועות בחלקן על קרקעית הים. הפרויקט ידגים שימוש בטכנולוגיית עמוד מים המתנדנד כדי לדחוף אוויר לתוך תא המצויד בטורבינה לייצור חשמל.
האי > נארקוופה

הכפר נארקוופה ממוקם על החוף המזרחי כ-20 קילומטרים מהעיירה קורי. הכפר ידוע בחוף הים שלו, במזח הדייגים, מקומות לינה לחופשה ומסעדות. בחוף ישנן פינות מנגל מוגנות ושירותים ציבוריים.
בנרקוופה נמצא מאגר הדלקים העיקרי של האי, לידו נמצא מרבץ חולות מינרליים שממנו הופקו רוטיל, זירקון ואילמניט בין השנים 1968 ועד 1977. האטרקציות של Naracoopa הם מזח Naracoopa בן 100 השנים חוף הים הנקי מזג האוויר הנוח.
כלכלה ותרבות

האי ידוע בייצוא של גבינות, לובסטרים, מי גשמים בבקבוקים, אצות ובשר בקר. בספטמבר 2012, תעשיית הבקר באי נפגעה קשות מסגירת בית המטבחיים היחיד שהיה באי. בית המטבחיים היה בבעלות החברה הארגנטינאית JS Swift. נמלי האי משמשים נמלים בטוחים ליאכטות החולפות במצר בס. אתר חוות טחנות הרוח האקסלי היל מופעל על ידי חברת הידרו טסמניה (אנ'). הצעה להפוך את האי לחוות הרוח הגדולה ביותר באוסטרליה. פיצלה את הקהילה המקומית לאלו שבעדה ואלו שנגדה, בסוף ההצעה התבררה כבלתי כלכלית לבנייה וההצעה נגנזה בסוף 2014.
מכרה דולפינים, הממוקם בצד הדרום מזרחי של האי ליד גרסי, הוא מכרה פתוח המהווה אחד ממאגרי המתכת טונגסטן הגדולים באוסטרליה.
סביבה > ציפורים

האמו של האי קינג היה עוף אנדמי באי. אף על פי שנמצאו מספר רב של עצמות העוף, העורות היחידים שנשתמרו ממנו נאספו על ידי ניקולס באודין בשנת 1802, בשעה שהוא סייר באי ומפה אותו, זמן קצר לפני שהמין נכחד, כנראה כתוצאה מציד של ציידי כלבי ים שצדו את העוף למאכל ולתעשיית העורות.
שטח של 193 קילומטרים רבועים מהאי, בצד הצפון-מזרחי, זוהה על ידי ארגון BirdLife International (אנ') כאזור לשימור עופות חשוב (IBA). המאפיין העיקרי שהופך אותו ל-IBA הוא שהוא תומך באוכלוסייה הקטנה של תוכים כתומים בטן ( Neophema chrysogaster ) הנמצאים בסכנת הכחדה חמורה. הפרויקט לניהול המגוון הביולוגי של האי קינג 2012–2022 זיהה גם את אגם פלניגן (אנ') כחשוב בהקשר זה.